Տարօրինակ մահեր

**Տարօրինակ մահեր**, մահվան վիճակ, որը տեղի է ունեցել ոչ սովորական այլ անսպասելի կամ անհասկանալի հանգամանքներում  և որ նրանք  դուրս են  բնական, պատահական կամ սովորական պատճառնե¬րի շրջանակից։ Մահը թվում է անհասկանալի է,  հակասում է տրամաբանությանը և ուշադրության է արժանանում հանգամանքների տարօրինակությամբ։ Սովորաբար դրանց մանրամասները կամ շրջապատող հանգամանքները առանձնացնում են սովորականից:

### Ֆիլիտաս
մինի|250փքս|Ֆիլիտաս
Ֆիլիտասը մահվան է դատապարտվել ուրիշների սխալներն ուղղելու համար։ Հելլենիստական ժամանակաշրջանի փիլիսոփա Ֆիլիտասը ծնվել էր այնպիսի  ժամանակաշրջանում որտեղ ուրիշներին քննադատելն ու նրանց սխալները ցույց տալը դատապարտելի արարք էր համարվում։ Ֆիլիտասն անցկացնում էր իր ժամանակը ուրիշների խոսակցական սխալներն ուղղելով։ Ամեն անգամ, երբ որևէ մեկը սխալ բառ էր օգտագործում կամ տրաբամանական թերություն էր թույլ տալիս, նա թղթեր էր վերցնում և էջերով շարադրում, թե ինչն է տվյալ մարդը սխալ արել։  Ֆիլիտասի տարօրինակ մահը հետևանք  է ուրիշների սխալներն ուղղելու ու նրանց շարունակաբար քննադատելու։

### Արիքիոն
մինի|250փքս|Արիքիոն
Պանկրատիան հին հունական մարտարվեստի տեսակ էր, որը հսկայական դեր ուներ Օլիմպիական խաղերի անցկացման մեջ։ Այսօր այդ սպորտաձևը գոյություն չունի, քանի որ այն ժամանակ դրանք անպայման ավարտվում էին որևէ մեկի մահով։ Ամենահայտնի պատմությունը կապված այդ մարզաձևի մարզիկ Արիքիոնի հետ նրա երրորդ օլիմպիական հաղթանակն էր, որտեղ  նա հաղթեց, բայց մահացած վիճակում։ Եզրափակիչ մարտի ժամանակ մրցակիցն Արիքիոնին փորձեց խեղդել։ Փորձն այնքան ուժեղ էր, որ Արիքիոնը պատրաստ էր արդեն հանձնվելու, բայց իր մարզիչը դա թույլ չտվեց ։ Վերջինս բարձրաձայն բղավում էր՝

Այս խոսքերը ոգևորեցին Արիքիոնին և նա մեծ եռանդ գործադրելով այնպես արեց, որ մրցակցի ոտքերը իրար «խճճվեցին», նույնիսկ նա հակառակորդին ոտքի կոտրվածք պատճառեց։ Այնուհետև այլ եղանակների միջոցով Արիքիոնին հաջողվեց տապալել հակառակորդին։ Սակայն մարտի վերջին՝ հաղթական վայրկյաններին նա ֆիզիկապես արդեն մահացած էր։

Ըստ պատմիչ Պավսանիասի՝

### Էսքիլուս
մինի|250փքս|Էսքիլուս
Էսքիլուսը առաջին հրաշալի ողբերգակն էր պատմության մեջ ով  ողջ կյանքի ընթացքում սարսափում էր այն մտքից, որ իր կյանքի վերջն էլ է ողբալի լինելու։ Ինչ-որ մարգարե նրան հայտնել էր, որ նա մահանալու է երկնային հարվածից, և նա ապրում էր՝ սպասելով այդ ցավալի հարվածին, որը չգիտեր, թե ինչի տեսքով կլինի։
Մի օր, երբ Էսքիլուսը Սիցիլիայում էր գտնվում, մի արծիվ թռչում էր երկնքում՝ կտուցի մեջ կրիա պահած։ Արծվի այս տեսակը սիրում է իր զոհին վերևից գցել քարի վրա՝ տեսնելով, թե ինչպես է այն ջախջախվում։ Տեսնելով Էսքիլուսի պայծառ, ճաղատ գլուխը՝ արծիվը մտածել է, թե դա քար է և ցած է նետել կրիային։ Կրիայի պատյանի փոխարեն կոտրվել է Էսքիլուսի գլուխը։

### Թուկիդիդես
Թուկիդիդեսի գրչին է պատկանում «Պելոպոնեսյան պատերազմի պատմությունը», որը պատերազմի ամենահավաստի աղբյուրն է համարվում։ Նա նաև համարվում է հին հունական պատմության հավաստի աղբյուրների հեղինակ։ Թուկիդիդեսը մասնակցել է Պելոպոնեսյան պատերազմին, սակայն Ամֆիպոլիսը պաշտպանել չկարողանալու համար դուրս է վռնդվել Հունաստանից։ Տարիներ շարունակ նա ապրել է միայնության մեջ՝ գրելով իր աշխատությունը, մինչև որ մի օր հնարավորություն ընձեռեցին նրան ետ վերադառնալու։
Թուկիդիդեսն այն քչերից էր, որոնք իրենց պատմությունը չէին համեմում միֆային կերպարներով կամ բանահյուսություններով։ Հենց իր հայրենի երկրում էլ սպանել են Թուկիդիդեսին՝ իր աշխատության շարունակությունը գրելու ժամանակ։ Գիրքը ընթերցելիս շատերն են զարմանում, քանի որ այն վերջանում է ինչ-որ միտք դեռ չավարտված։
մինի|250փքս|Թուկիդիդես

### Հրիսիպպոս
Հրիսիպպոսը եղել է հելլենիստական ժամանակաշրջանի ամենամեծ մտածողներից, ստոիցիզմի վարպետ՝ հունական հայտնի փիլիսոփաներից մեկը։ Սակայն մարդիկ նրան անվանում էին «ամբարտավան մարդ»։ Հետևաբար շատ էլ հավանական է այն վարկածը, որ նա մահացել է իր իսկ կատակի վրա ծիծաղելուց։
Փիլիսոփան հումորի հրաշալի զգացում ուներ։ Իր կյանքի ընթացքում նա գրել է 705 առանձին գրքեր։ Դրանցից շատերը անհետացել են, պահպանվել է ամենահայտնի գիրքը՝ աստվածուհի Յունոյի մասին, ով թեթևաբարո է եղել։ Հրիսիփոսն իր վախճանը տեսել է այն ժամանակ, երբ մի օր նկատել է թուզ ուտող ավանակ։ Նրա համար դա աշխարհում ամենածիծաղելի տեսարանն է համարվել։ Փիլիսոփան արբեցրել է ավանակին և նայել, թե ինչպես է արբած վիճակում նա շարունակում թուզ ուտել։ Այնքան է ծիծաղել այդ տեսարանի վրա, որ կնքել է մահկանացուն։
մինի|250փքս| Հրիսիպպոսս

### Ադոլֆ Ֆրեդերիկ
մինի|250փքս| Ադոլֆ Ֆրեդերիկ
Շվեդիայի թագավոր Ադոլֆ Ֆրեդերիկը մահացավ՝ խավիար, ծովախեցգետին, ապխտած սաղմոն, դդմի ապուր, թթու կաղամբ և իր սիրելի աղանդերի 14 բաժին լցոնված ցորենի բլիթներ միանգամից ուտելուց ու այդ ամենը  շամպայնով և տաք կաթով համեմելուց հետո։ Նման ճաշից հետո միապետը լուրջ մարսողական խնդիրներ ունեցավ, ինչը հանգեցրեց նրա մահվան։ Նրա մահը իսկապես վշտացրեց իր հպատակներին, քանի որ նա բարի մարդ էր և հրաշալի ընտանիքի տեր։

### Լի Բո
Չինացի բանաստեղծ Լի Բոն որոշեց համբուրել լուսնի արտացոլանքը ջրի մեջ։ Երբ գիշերը նավակով նավարկում էր,  թեքվեց նավի եզրից։ Դժբախտաբար, ռոմանտիկը ընկավ Յանցզի գետը և խեղդվեց։ Նրա գրած «Մենակ և խմելով լուսնի տակ» բանաստեղծության մեջ երևում է մի ողջ պատմություն բանաստեղծի ապրած կյանքի մասին։ Բանաստեղծության վերնագիրն էլ հենց ընդգծում է  նրա սերը խմիչքի հանդեպ։ Այս լեգենդը մեծ տպավորություն է թողել Սերգեյ Եսենինի վրա, ով այն արտացոլել է «Ճնճղուկների ձայների ծով» բանաստեղծության մեջ։
մինի|250փքս|Լի Բո

### Ջեյմս Օտիս
Ամերիկացի հեղափոխական  կրտսերը մի անգամ քրոջը խոստովանել է, որ ցանկանում է, կայծակի զոհ լինել։ Անհավանական է, բայց հենց դա էլ նրա կյանքում եղավ։ Մի օր նա կանգնած էր իր ընկերոջ տան դռան մոտ՝ սև ամպի տակ, և կայծակը հարվածեց ուղիղ ծխնելույզին՝ սպանելով Օտիսին։
մինի|250փքս|Ջեյմս Օտիս

### Քլեմենթ Վալանդիգհեմ
ԱՄՆ կոնգրեսական Քլեմենթ Վալանդիգհեմը դատարանում պաշտպանեց սպանության մեջ մեղադրվող տղամարդուն՝ փորձելով ապացուցել, որ մահացածը կարող էր պատահաբար կրակել ինքն իրեն, երբ ատրճանակը հանում էր պատյանից: Իր գործն ավելի համոզիչ դարձնելու համար կոնգրեսականը որոշեց ցուցադրել այս տեսարանը: Պարզվեց, որ ատրճանակը լիցքավորված էր։ Վալանդիգհեմը հաղթեց դատը, բայց չկարողացավ տոնել իր հաղթանակը:
մինի|250փքս|Քլեմենթ Վալանդիգհեմ

### Ալեքս Միտչել
50-ամյա անգլիացի Ալեքս Միտչելի մահը ապացուցում է, որ ծիծաղը միշտ չէ, որ համարվում է լավագույն դեղամիջոց։ Նա մի անգամ այնքան է  ծիծաղել  «The Goodies» կատակերգական հեռուստաշոուի ժամանակ, որ այն տևել է 25 րոպե։ Դրանից հետո նա մահացել է սրտի անբավարարությունից և թթվածնի պակասից։ Նրա այրիացած կինը նամակ է գրել շոուի ստեղծողներին՝ շնորհակալություն հայտնելով նրանց ամուսնու կյանքի վերջին պահերը երջանիկ դարձնելու համար։

### Թենեսի Ուիլյամս
մինի|250փքս|Թենեսի Ուիլյամս
Ամերիկացի դրամատուրգ Թենեսի Ուիլյամսի մարմինը հայտնաբերվել է Նյու Յորքի հյուրանոցներից մեկում: Մահվան պատճառը, ենթադրաբար, նրա կողմից հաճախ օգտագործվող աչքի կաթիլների շշի կափարիչն է, որը մնացել է նրա կոկորդում: Ըստ երևույթին, գրողը որոշել է կափարիչը պահել ատամներով՝ կաթիլներն օգտագործելիս: Նա ալկոհոլի և դեղորայքի չարաշահման մոլոգար էր։ 

### Մայքլ Անդերսոն Գուդվին
Մարդասպան Մայքլ Անդերսոն Գուդվինը մահապատժի էր դատապարտվել։ Սակայն նրա դատավճիռը հետագայում փոխվեց ցմահ ազատազրկման։ Վեց տարի անց, բանտախցում ականջակալներ միացնելիս հեռուստացույցին, Գուդվինը կծեց լարը և մահացավ։ Բանն այն է, որ այդ պահին նա նստած էր պողպատե զուգարանակոնքի վրա, ուստի մահացավ էլեկտրական հարվածից։

### Հարրի Հոու
Իրավաբան Հարրի Հոուն սիրում էր ցուցադրել Տորոնտոյի երկնաքերի պատուհանների ամրությունը՝ պնդելով, որ դրանք անհնար է կոտրել: Մի օր նա որոշեց դա կրկին ապացուցել իրավաբանական ուսանողների մի խմբի և ուսով նետվեց պատուհանի մեջ: Ապակին մնաց անվնաս, բայց պատուհանն ինքն ընկավ շրջանակից, և Հոուն 24-րդ հարկից ընկավ բակ:

### Յուրգեն Բրանդես
Արմին Մեյվեսը մի անգամ ինտերնետում անսովոր հայտարարություն էր տեղադրել։ Գերմանացին փնտրում էր մի մարդու, ում կցանկանար ուտել։ Նրա խնդրանքին պատասխանել է ծրագրավորող Յուրգեն Բրանդեսը, որը հայտնի է իր մազոխիստական ունակություններով։ Հանդիպման օրը տղամարդիկ տեսագրություն են նկարահանել, որի համաձայն՝ նախ սիրով են զբաղվել, ապա Մեյվեսը կտրել է Բրանդեսի սեռական օրգանները։ Մազոխիստը մեծ քանակությամբ ալկոհոլ և ցավազրկողներ է ընդունել, որից հետո սպանվել է։ Մարդակերը նրա մարմինը պահել է սառցախցիկում՝ աստիճանաբար ուտելով այն տարբեր խավարտների և սոուսների հետ։ Նրան անմիջապես չեն ձերբակալել։ Դրան նպաստել է Ինսբրուքի քոլեջի մի ուսանող, որը ոստիկանություն է զանգահարել, երբ ինտերնետում տեսել է նոր զոհ փնտրող հայտարարություն և սպանության մանրամասներ։ Մեյվեսն ինքը կոչ է արել տարօրինակ հակումներ ունեցող մարդկանց բուժում ստանալ, որպեսզի հիվանդությունը նրանց չհասցնի հանցագործության, ինչպես տեղի է ունեցել նրա դեպքում։ Հայտնի է, որ մանկության տարիներին նա մեծ տպավորություն է թողել Գրիմ եղբայրների «Հենզելն ու Գրետելը» հեքիաթից, որտեղ մի կախարդ փորձում է ուտել տղային և աղջկան։

### Հանս Շտայնինգեր
մինի|250փքս|Հանս Շտայնինգեր
Ավստրիական փոքրիկ քաղաքի քաղաքապետ Հանս Շտայնինգերը զարմանալի մորուք ուներ, որի երկարությունը մեկուկեսից երկու մետր էր։ Նա սիրում էր խնամել այն և անընդհատ սանրում էր այն։ Նա ուսին հատուկ պայուսակ էր կրում, որի մեջ դնում էր փաթաթված մորուքը, երբ քայլում էր փողոցով, բարձրանում կամ իջնում աստիճաններով։ Ըստ լեգենդի՝ նա մի անգամ իր գրասենյակի պատուհանից կրակ է տեսել և խուճապահար փախել՝ մոռանալով մորուքի մասին։ Աստիճաններով իջնելիս երկար մորութը նրա ընկնելու պատճառ է հանգիսացել ու նա ընկել և կոտրելով պարանոցը։

### Բոբի Լիչ
մինի|250փքս|Բոբի Լիչ
Առաջին մարդը, ով Նիագարայի ջրվեժի վրայով ցատկեց տակառով, 63-ամյա ուսուցչուհի Էննի Թեյլորն էր։ Նա որոշեց անել այս սխրանքը, քանի որ սնանկ էր, և դա արեց իր ծննդյան օրը։ Տասը տարի անց Բոբի Լիչը որոշեց կրկնել այդ հնարքը։ Նա աշխատում էր որպես կասկադյոր կրկեսում, և Թեյլորի համբավը նրան հանգիստ չէր տալիս։ Ինքնաշեն տակառի մեջ ցատկելու հետևանքով նա բազմաթիվ վնասվածքներ ստացավ ծնկներին և ծնոտներին։ Այս արկածախնդրությունից հետո Լիչը որոշեց ճանապարհորդել աշխարհով մեկ՝ պատմելով իր փորձի մասին և թույլ տալով մարդկանց լուսանկարվել իր տակառի հետ՝ գումարի դիմաց։ Դասախոսություններից մեկը տեղի ունեցավ Նոր Զելանդիայում։ Անհեթեթ պատահարի հետևանքով Լիչը սայթաքեց նարնջի կեղևի վրա, ինչի պատճառով նրա ծունկը կրկին կոտրվեց։ Այնուհետև սկսվեց գանգրենա, որը հանգեցրեց նրա ոտքի անդամահատմանը։ Վիրահատությունից հետո բարդությունների հետևանքով Լիչը ձեռք բերեց արյան վարակում, ինչը հանգեցրեց այս համարձակի մարդու մահվան։

### Հոմեր և Լենգլի Քոլիեր եղբայրներ
Հոմեր և Լենգլի Քոլիեր եղբայրները հայտնի դարձան իրենց խելահեղ կիրքով՝ իրեր կուտակելու համար։ Նրանք նույնիսկ թակարդներ տեղադրեցին իրենց տանը՝ կանխելու համար, որ որևէ մեկը գողանա իրենց արժեքավոր իրերը, այդ թվում՝ մեծ քանակությամբ թերթեր, ֆորմալդեհիդով լի տարաների մեջ դրված մարդկային օրգաններ, հին մեքենայի շասսի, 14 դաշնամուր, հարյուրավոր մետր գործվածք, ձիաքարշ կառքի բացովի տանիք և ավելի քան 25,000 գիրք։
Հոմերը կաթվածահար էր, ուստի նրա եղբայրը ստիպված էր նրան ուտելիք բերել։ Մի օր Լենգլին, ըստ երևույթին, ընկավ իր սեփական թակարդներից մեկի մեջ, և թերթերի մի հսկայական կույտ ընկավ վրան։ Մեկ շաբաթ անց Հոմերը մահացավ սովից։ Նրանց տնից տարան ավելի քան 140 տոննա աղբ։ Ոչ ոք չէր ուզում տեղափոխվել այնտեղ, ուստի շենքը ստիպված քանդեցին։

### Այսեդորա Դունկան
մինի|250փքս|Իսադորա Դունկան
Այսեդորա Դունկանը, որը Սերգեյ Եսենինի կինն էր, մահացավ Նիցցայում, երբ նրա պարանոցին փաթաթված երկար մետաքսե շարֆը խրվեց Amilcar CGSS (Amilcar Grand Sport) մեքենայի ղեկի ճաղերի մեջ, որով նա երթևեկում էր։ Շարֆը բառացիորեն դուրս քաշեց նրան մեքենայից՝ կոտրելով պարանոցը։ Մեքենան նստելուց առաջ նրա վերջին խոսքերն էին՝ 

 

Այլ աղբյուրների համաձայն՝  
 

իսկ փառքի մասին տարբերակը էթիկական նկատառումներից ելնելով հորինել է նրա ընկերուհի Մերի Դեստին, որին ուղղված էին այս խոսքերը։

## Ծանոթագրություններ

Կատեգորիա:Մահագիտություն
Կատեգորիա:Հին հույներ
Կատեգորիա:Դժբախտ պատահարներից մահացածներ Ռուսաստանում